La platja d’Almardà necessita la col·laboració de la ciutadania per a guanyar el certamen nacional “La Playa Accesible de los Fans”
13 de juliol 2017

La platja d’Almardà es presenta una vegada més al certamen “La Playa Accesible de los Fans”, un concurs nacional on els seguidors poden votar, des de la pàgina web corresponent, quina és la platja que consideren que és la més accessible per a tots. És una iniciativa de thyssenkrupp Encasa, que busca la platja més accessible considerada pels ciutadans.

![](/media/blwggqyq/82-grupo-c.jpg)  

Esta va quedar segona en el certamen de l'any passat, però en esta, a pesar que encapçala la classificació, encara queda molt de concurs per davant i necessita l'ajuda de tota la ciutadania. Es pot votar una vegada cada 24 hores per cada IP.

Es tracta d'una de les platges que més es preocupa per la ciutadania. Disposa d'un servei que s'encarrega de cuidar i millorar la platja de forma diària, un conjunt de persones voluntàries que s'ocupen de facilitar l'accessibilitat i el bany a totes les persones discapacitades que acudixen a gaudir cada dia en la platja. Per la qual cosa es pot dir que és una de les més preparades per a totes les persones discapacitades.

​![](/media/hgrjco2x/82-playa-lalmarda.jpg)

Ximo Martínez, coordinador cap dels voluntaris de Protecció Civil de Sagunt, expressa: “**A pesar ser una de les platges més tranquil·les i amb menys població que en la del Port de Sagunt, és una de les que té millors punts d'accés, a més també comptem amb un vestuari, una dutxa i un bany per a tots**”.  

Este voluntariat va aparéixer a l’Almardà en 2004 amb la finalitat d'ajudar totes les persones que acudixen a esta platja, des de col·laborar amb els socorristes i policies de platges en l'avís de xiquets perduts, atenció de familiars o desallotjament de la gent (en el cas de bandera roja) fins a facilitar la vida a les persones discapacitades amb cadires aquàtiques o una grua per a alçar a persones en casos especials. Esta platja destaca pel tracte dels voluntaris amb les persones discapacitades i el seu horari és el següent: d'11 a 14 i de 16 a 19 hores.

![](/media/msdeurn4/82-vol.jpg)  

A causa de totes les facilitats i recursos que té esta platja per a tots els usuaris, enguany està encapçalant la classificació. Fins al moment té 5.690 vots, però encara queda molt concurs per davant, la finalització del certamen serà el 7 d'agost així doncs, animem  tots els ciutadans a votar per esta platja ja que la seua accessibilitat és completa per a tots. L'enllaç és el següent: [http://www.laplayamasaccesible.es/](http://www.laplayamasaccesible.es/)

![](/media/wfbh2sjl/82-cuando-gano-puerto-de-sagunto-en-2015-c.jpg)  
  
  

​

*   [](http://www.facebook.com/sharer.php?u=https://aytosagunto.es/va/actualitat/la-platja-d-almardà-necessita-la-col-laboració-de-la-ciutadania-per-a-guanyar-el-certamen-nacional-la-playa-accesible-de-los-fans/ "Facebook")
*   [](http://twitter.com/share?url=https://aytosagunto.es/va/actualitat/la-platja-d-almardà-necessita-la-col-laboració-de-la-ciutadania-per-a-guanyar-el-certamen-nacional-la-playa-accesible-de-los-fans/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-platja-d-almardà-necessita-la-col-laboració-de-la-ciutadania-per-a-guanyar-el-certamen-nacional-la-playa-accesible-de-los-fans/ "Linked In")
*   [](mailto:?body=https://aytosagunto.es/va/actualitat/la-platja-d-almardà-necessita-la-col-laboració-de-la-ciutadania-per-a-guanyar-el-certamen-nacional-la-playa-accesible-de-los-fans/)